එහි තීන්දුව පසුගිය 3 වන දා ප්‍රකාශයට පත් කරමින් අභියාචනාධිකරණය කියා සිටියේ ගීතා කුමාරසිංහ මන්ත්‍රී ධුරයක් දැරීමට සුදුසු නොමැති බවයි.මෙම තීන්දුවෙන් අනතුරුව පාර්ලිමේන්තු මහලේකම්වරයා විසින් මැතිවරණ කොමිසමේ සභාපතිවරයාට දැනුම් දී තිබුණේ ගීතා කුමාරසිංහගේ මන්ත්‍රී ධුරය හිස්වීම හේතුවෙන් ඒ සඳහා සුදුසු පුද්ගලයෙකු පත් කරන ලෙසයි.එම පුරප්පාඩුව සඳහා ගාල්ල නිදහස් සන්ධාන ලැයිස්තුවේ මීළඟට මනාප ලබාගෙන සිටින හිටපු අමාත්‍ය පියසේන ගමගේ නිර්දේශ කර මැතිවරණ කොමිසම වෙත යැවූ බව සන්ධාන මහලේකම් අමාත්‍ය මහින්ද අමරවීර පසුව ප්‍රකාශ කළා.අභියාචනාධිකරණ තීන්දුව අභියෝගයට ලක් කරමින් ගීතා කුමාරසිංහ ශ්‍රේෂ්ඨාධිකරණය හමුවේ පෙත්සමක් ගොනු කළේ පසුගිය 9 වන දායි.